Publication: Magyar Közlöny
Issue: MK-2001-49 (Year: 2001, Number: 49)
Era: 1990-2004
Section: 2 Jelenleg a 9/2001. (IV. 28.) HM rendelet.
Paragraph Index: 543

(2) Az (1) bekezdés szerinti elhelyezési lehetőségek hiányában, vagy ha az 5. §-ban foglaltak alapján családtag is kinttartózkodik, a hallgató részére — a szolgálati lakásra való igényjogosultsági mértékek, valamint az ésszerű takarékossági elvek szem előtt tartásával — lakást kell bérelni, melynek költségei a kiküldőt terhelik. A bérlakás esetén az ezzel kapcsolatos költségek, illetőleg a telefonhasználat megtérítésekor az (1) bekezdésben foglaltakat kell alkalmazni. Ha viszont a hallgató — családtagi pótlékra jogosító hozzátartozó nélkül — saját elhatározásából költözik ki a tanintézet által biztosított szállásról bérlakásba, továbbra is csak a kollégium, illetőleg a nőtlenszálló díját kell részére megtéríteni.

Source: https://magyarkozlony.hu/hivatalos-lapok/3eaf984f6ba00a0b04502801b6248f09148e0146/dokumentumok/ae6eb79b03dcb91e76207958e8f83adebe754b77/letoltes